Jhb-vrou in vroeë oggendure verkrag | Maroela Media
'n 21-jarige man is Dinsdagoggend in hegtenis geneem nadat hy glo 'n 25-jarige vrou in die vroeë oggendure in haar woonstel in Johannesburg verkrag het.
Ao. Xola Mbele, polisiewoordvoerder, het gesê die verdagte het die vrou glo om 01:00 in haar woonstel op die hoek van Pollys- en Albertina Sisulustraat oorval, aangerand en verkrag.
"Die verdagte het in haar kamer ingestorm, haar gewurg en verkrag," het Mbele gesê. Die vrou het kort ná die voorval die polisie ontbied.
"Toe die polisie by die toneel opgedaag het, het hulle die verdagte in dieselfde gebou opgespoor waar hy besig was om saam met vriende te drink. Hy is in hegtenis geneem en na die Johannesburg-Sentraal-polisiestasie geneem vir aanhouding."